open-index/open-wikipedia-markdown huggingface dataset:
Shefali Jariwala

**Shefali Jariwala** (1982 – 27. kesäkuuta 2025 Mumbai) oli intialainen näyttelijä.

Jariwala nousi julkisuuteen “Kaanta Laga” -kappaleen remixin musiikkivideosta vuonna 2002. Hän esiintyi sivuroolissa elokuvassa *[[Mujhse Shaadi Karogi]]* (2004). Jariwala kilpaili *[[Bigg Boss|Bigg Boss 13]]* -tosi-TV-ohjelmassa yhdessä entisen seurustelukumppaninsa, näyttelijä Sidharth Shuklan kanssa. Hän meni vuonna 2014 naimisiin näyttelijä Parag Tyagin kanssa. 

Jariwala esiintyi miehensä Parag Tyagin kanssa tositelevisio-ohjelman *[[Nach Baliye]]* 5. ja 7. tuotantokausilla. Vuonna 2018 hän esiintyi sarjassa *[[Baby Come Naa]]*. Jariwala sai 15-vuotiaana epilepsiadiagnoosin. Hän sai sydänpysähdyksen 27. kesäkuuta 2025. Hänet vietiin sairaalaan, mutta hänet todettiin kuolleeksi saapumisen yhteydessä.

## Lähteet
Hannelore

**Hannelore** on saksankielinen naisen etunimi.

Nimi Hannelore selitetään yhdysnimeksi, jonka muodostavat raamatullisen *[[Hanna]]*-nimen variantti *Hanne* ja *[[Eleonora|Eleonore]]*-nimestä lyhentynyt *Lore.* 

Kaksiosaiset etunimet (tyyppiä *Anne-Marie, Annemarie, Annegret)* tulivat Saksassa muotiin ensimmäisen maailmansodan jälkeen, aluksi etenkin Keski- ja Pohjois-Saksan kaupunkien keski- ja yläluokan parissa. Yhdysnimien suosio koki vielä toisen nousun 1950-luvulla mutta laski jälleen 1900-luvun loppupuolella. Myös Hannelore-nimi oli muodissa 1920-luvulta 1950-luvun puoleenväliin, ja vuonna 1946 se oli Saksassa kaikkein suosituin tyttölapsille annettu nimi. Viime vuosikymmeninä nimen suosio on huvennut, ja vuosina 2010–2023 nimen Hannelore sai Saksassa ensimmäiseksi etunimekseen kaikkiaan vain 270 lasta.

Suomessa Hannelore on vuodesta 1900 lähtien ollut nimenä yhteensä alle 90:llä naisella.

## Tunnettuja Hanneloreja

* Hannelore Anke (s. 1957), saksalainen uimari
* Hannelore Elsner (1942–2019), saksalainen näyttelijä
* Hannelore Kohl, Saksan liittokansleri Helmut Kohlin puoliso
* Hannelore Kraft (s. 1961), saksalainen poliitikko
* Loki (Hannelore) Schmidt, Saksan liittokansleri Helmut Schmidtin puoliso
* Hannelore Schroth (1922–1987), saksalainen näyttelijä

## Lähteet
Giorgio Ghezzi

**Giorgio Ghezzi** (11. heinäkuuta 1930 Forlì – 12. joulukuuta 1990) oli italialainen jalkapalloilija, joka pelasi maalivahdin pelipaikalla. Hän oli pituudeltaan 182-senttimetrinen. Pelaajauransa jälkeen hän toimi valmennustehtävissä, ja hänen ainoa valmennettava joukkueensa oli Genoa vuodet 1966–1967.

Ghezzi voitti pelaaja kolmesti Italian pääsarjamestaruuden. Niistä kaksi ensimmäistä tuli Inter Milanon riveissä kausilta 1952–1953 ja 1953–1954. Viimeisin taas tuli AC Milanin kanssa 1961–1962. Hän voitti viimeiseksi mainitun kanssa myös Euroopan cupin 1962–1963.

Ghezzi liittyi huhtikuussa 1954 Italian maajoukkueeseen ja pelasi kuusi virallista maaottelua, joista neljä oli ystävyysotteluita. Kaksi muuta tulivat vuoden 1954 MM-kilpailuista, joissa Ghezzi pelasi Belgiaa ja Sveitsiä vastaan.

## Lähteet

## Aiheesta muualla
Saint-Pois

**Saint-Pois** on kunta Luoteis-Ranskassa Manchen departementissa Normandian alueella. Se sijaitsee noin 26 kilometriä Avranchesin kaupungista itään.

Château de Saint-Pois on 1500-luvun lopulla rakennettu linna. Se muutettiin 1700-luvulla markiisi d'Auray de Saint-Pois'n perheen kartanoksi. Linna oli pitkään hylättynä, mutta se on kokonaan kunnostettu. Linna tarjoaa nykyään majoituspalveluita.

Saint-Louisin kirkko edustaa uusgoottilaista tyyliä, ja se vihittiin käyttöön vuonna 1888. Kirkossa on muun muassa koristeellinen graniittinen pyhän veden allas ja 1400-luvulta peräisin oleva Pietà.

## Lähteet

## Aiheesta muualla
Saint-Michel-de-Montjoie

**Saint-Michel-de-Montjoie** on kunta Luoteis-Ranskassa Manchen departementissa Normandian alueella. Se sijaitsee noin 29 kilometriä Avranchesin kaupungista itään.

Kunta on ollut tunnettu graniittilouhoksistaan. Saint-Michel-de-Montjoien louhosten kukoistuskausi ulottuu 1930-luvulle, jolloin kunnassa oli noin sata erikokoista louhosta. Nykyään siellä sijaitsee museopuisto Parc-musée du granit, missä voi tutustua graniitin alkuperään, sekä sen veistotekniikkaan ja käyttötarkoituksiin.

## Lähteet

## Aiheesta muualla
Kenyattan yliopisto

**Kenyattan yliopisto** (, lyhennys **KU**) on kenialainen julkinen yliopisto. Se perustettiin opettajankoulutusta varten vuonna 1965 (Kenyatta College) ja tuli Nairobin yliopiston korkeakouluksi vuonna 1970 (Kenyatta University College). Nykyinen nimi ja asema itsenäisenä yliopistona on vuodelta 1985. 

Yliopistolla oli perustamisvaiheessa kolme tiedekuntaa (tdk): kasvatustieteellinen tdk, luonnontieteellinen tdk ja humanistinen tiedekunta. Vuoden 2022 uudistusten jälkeen yliopistolla oli yhdeksän korkeakoulua ('schools'), joissa opiskeli yhteensä yli 60&nbsp;000 opiskelijaa.  Opettajakuntaan kuului tuolloin 1&nbsp;083 ja avustavaan henkilökuntaan 1&nbsp;601 ihmistä. Korkeakoulut (kk) olivat:
* maatalous- ja ympäristötieteiden kk
* liiketoiminnan, taloustieteen ja turismin kk
* kasvatustieteiden ja elinikäisen oppimisen kk
* insinööritieteiden ja arkkitehtuurin kk
* terveystieteiden kk
* oikeustieteen, humanististen tieteiden ja valtiotieteiden kk
* eksaktien ja soveltavien tieteiden kk
* jatko-opintojen kk
* digitaalinen etäopetuksen ja avoimen oppimisen kk 

Opetuskieli on englanti. Yliopiston logoon ja yliopistokampuksen porttiin kirjattu motto on kuitenkin swahiliksi: *Elimu ni nguvu* ('koulutus on valtaa'). Lukuvuosi ajoittuu syyskuusta kesäkuulle. Yliopiston pääkampus ja kaksi sivutoimipaikkaa sijaitsee Nairobissa, muita kampuksia on Kituin, Mombasan ja Nakurun kaupungeissa.

Vuosien saatossa yliopistosta on irtaantunut useita osia, josta on muodostunut itsenäisiä yliopistoja tai korkeakouluja. Nykyiseltä nimeltään nämä tytäryliopistot ovat: Jomo Kenyattan maataloustieteiden ja tekniikan yliopisto (JKUAT, itsenäiseksi 1998), Pwanin yliopisto (itsenäiseksi 2013), Machakosin yliopisto (2016), Mama Ngina University College (2022).

Vuosien 2024–2025 yliopistovertailut sijoittivat Kenyattan yliopiston tyypillisesti Kenian toiseksi arvostetuimmaksi korkeakouluksi.


Kenyatta University Entrance.jpg|Yliopistokampuksen portti.
KenyattaUnivCampanile.jpg|Pääkampuksen kellotorni ('campanile').
Ambulance readyfor emargency response 11.jpg|Yliopistosairaalan alueen portti.
KenyattaUnivLibrary.jpg|Yliopistokirjasto.
KenyattaUnivEducationBd.jpg|Kasvatustieteiden ja elinikäisen oppimisen korkeakoulun rakennus.
Physics Lab Kenyatta Univ Nairobi May19 R1600590.jpg|Fysiikan laboratoriorakennus.

## Lähteet

## Aiheesta muualla
Gino Cappello

**Gino Cappello** (2. kesäkuuta 1920 Padova – 28. maaliskuuta 1990) oli italialainen jalkapalloilija, joka pelasi keskushyökkääjän pelipaikalla. Hän oli pituudeltaan 180-senttimetrinen.

Cappello edusti useita italialaisseuroja. Hän liittyi toukokuussa 1949 Italian A-maajoukkueeseen. Hän pelasi 11 virallista maaottelua ja teki kolme maalia. Hän pelasi vuoden 1950 MM-kilpailuissa ottelut sekä Ruotsia että Paraguayta vastaan. Seuraavissa MM-kilpailuissa hän taas pelasi Belgiaa vastaan, mutta oli penkillä molemmista otteluista Sveitsiä vastaan.

## Lähteet

## Aiheesta muualla
Sergio Cervato

**Sergio Cervato** (22. maaliskuuta 1929 Carmignano di Brenta – 9. lokakuuta 2005) oli italialainen jalkapalloilija, joka pelasi vasemman laitapuolustajan pelipaikalla. Hän oli pituudeltaan 173-senttimetrinen. Pelaajauransa jälkeen hän toimi valmennustehtävissä muun muassa Pescaralle ja Empolille.

Cervato voitti pelaajaurallaan kolmesti Italian pääsarjamestaruuden. Niistä ensimmäinen tuli AC Fiorentinan riveissä kaudelta 1955–1956. Loput kaksi mestaruutta tulivat Juventuksen joukkueessa 1959–1960 ja 1960–1961. Cervato sai Juventuksessa nimiinsä myös Italian cupin mestaruudet 1958–1959 ja 1959–1960. Hän pelasi urallaan Italian pääsarjassa 467 ottelua, joissa hän teki 45 maalia. Cup-otteluita hänelle taas kertyi nimiin 25, joissa tuli yhdeksän maalia.

Cervato liittyi huhtikuussa 1951 Italian maajoukkueeseen. Hän pelasi 28 virallista maaottelua ja teki neljä maalia. Hän kuului joukkueen kokoonpanoon vuoden 1954 MM-kilpailuissa, mutta hän ei pelannut otteluakaan.

## Lähteet

## Aiheesta muualla
Ardico Magnini

**Ardico Magnini** (21. lokakuuta 1928 Pistoia – 3. heinäkuuta 2020) oli italialainen jalkapalloilija, joka pelasi puolustajan pelipaikalla. Hän oli pituudeltaan 178-senttimetrinen.

Magnini AC Fiorentinan joukkueessa Italian pääsarjamestaruuden kaudella 1955–1956. Koko urallaan hän pelasi pääsarjassa 251 ottelua, joissa hän teki kahdeksan maalia. Hän liittyi huhtikuussa 1953 Italian maajoukkueeseen ja pelasi 20 virallista maaottelua. Hän pelasi vuoden 1954 MM-kilpailuissa kaksi ottelua, yhden sekä Belgiaa että Sveitsiä vastaan.

## Lähteet
Giovanni Giacomazzi

**Giovanni Giacomazzi** (18. tammikuuta 1928 San Martino di Lupari – 12. joulukuuta 1995) oli italialainen jalkapalloilija, joka pelasi keskuspuolustajan pelipaikalla. Hän oli pituudeltaan 173-senttimetrinen.

Giacomazzi voitti urallaan kahdesti Italian pääsarjamestaruuden Inter Milanon riveissä kausina 1952–1953 ja 1953–1954. Hän liittyi huhtikuussa 1954 Italian maajoukkueeseen ja pelasi kahdeksan virallista maaottelua, joista viisi oli ystävyysotteluita. Hän pelasi vuoden 1954 MM-kilpailuissa joukkueensa kaikki kolme ottelua, joista kaksi Sveitsiä ja yhden Belgiaa vastaan.

## Lähteet

## Aiheesta muualla
Egisto Pandolfini

**Egisto Pandolfini** (17. helmikuuta 1926 Lastra a Signa – 29. tammikuuta 2019) oli italialainen jalkapalloilija, joka pelasi keskikenttäpelaajan pelipaikalla. Hän oli pituudeltaan 170-senttimetrinen.

Pandolfini edusti urallaan useita italialaisseuroja. Hän pelasi Italian pääsarjassa 316 ottelua, joissa hän teki 73 ja syötti kaksi maalia. Seuraavaksi korkeimmalla sarjatasolla hän taas pelasi 70 ottelua. Niissä hän viimeisteli 32 ja syötti yhden maalin.

Pandolfini pelasi kaksi ottelua ja teki kaksi maalia Italian olympiamaajoukkueessa. Hän pelasi vuosien 1948 ja 1952 kesäolympialaisissa. Pandolfini liittyi heinäkuussa 1950 Italian A-maajoukkueeseen. Hän pelasi 19 virallista maaottelua ja teki seitsemän maalia. Hän pelasi vuoden 1950 MM-kilpailuissa yhden ottelun Paraguayta vastaan. Seuraavissa MM-kilpailuissa hän pelasi joukkueensa kaikki kolme ottelua, joista kaksi kapteenina. Hän onnistui myös maalinteossa Belgiaa vastaan.

## Lähteet

## Aiheesta muualla
Julius Bauschinger

**Julius Bauschinger** (28. tammikuuta 1860 Fürth - 21. tammikuuta 1934 Leipzig, Saksa) oli saksalainen tähtitieteilijä, joka julkaisi teoksen taivaankappaleiden kiertoratojen määrittelystä. Hän opiskeli matematiikkaa, fysiikkaa ja tähtitiedettä.

## Lähteet

## Aiheesta muualla
* Leipzig Lexikonissa
Noues de Sienne

**Noues de Sienne** on kunta Luoteis-Ranskassa Calvadosin departementissa Normandian alueella. Se sijaitsee noin 18 kilometriä Viren kaupungista länteen.

Noues de Siennen kunta muodostettiin 1. tammikuuta 2017, jolloin kymmenen kuntaa, Champ-du-Boult, Le Gast, Courson, Fontenermont, Mesnil-Clinchamps, Le Mesnil-Caussois, Le Mesnil-Benoist, Saint-Manvieu-Bocage, Saint-Sever-Calvados ja Sept-Frères, yhdistyivät.

Saint-Sever-Calvadosin kylässä oleva entinen Notre-Dame de Saint-Severin benediktiiniläisluostari rakennettiin vuosina 1050-1070. Luostarirakennukset ovat kokeneet useita muutostöitä. 1000-luvulla romaaniseen tyyliin rakennettu luostarikirkko rakennettiin uudelleen goottilaiseen tyyliin 1200-luvulla. Kellotorni rakennettiin 1600-luvulla. Vuonna 1820 tehtyjen korjaustöiden jälkeen luostarikirkosta tuli seurakuntakirkko. Luostarirakennus rakennettiin uudelleen vuosien 1680 ja 1702 välillä, ja siinä toimii nykyinen kaupungintalo.

## Lähteet

## Aiheesta muualla
Friedrich Tietjen

**Friedrich Tietjen** (1834 Oldenburg - 21. kesäkuuta 1895) oli saksalainen tähtitieteilijä. Hän lopetti koulun 15-vuotiaana työskennelläkseen isänsä maatilalla, mutta luopui oikeuksista tilaan ja pääsi yliopistoon. Hän toimi Berliinin observatoriossa ja matkasi Itä-Intiaan seuraamaan auringonpimennystä. Hän oli Berlin Jahrbuchin sekä Nautisches Jahrbuchin toimittaja.

## Lähteet
Arentsminde

**Arentsminde** on taajama Jammerbugtin kunnassa Tanskassa. Taajamassa oli 408 asukasta vuoden 2025 alussa.

## Väestökehitys

## Lähteet

## Aiheesta muualla
Bonderup

**Bonderup** on entinen taajama Jammerbugtin kunnassa Tanskassa. Taajamassa oli 203 asukasta vuoden 2022 alussa.

## Väestökehitys

## Lähteet

## Aiheesta muualla
Jomo Kenyattan maatalouden ja tekniikan yliopisto

**Jomo Kenyattan maatalouden ja tekniikan yliopisto** (, lyhennys **JKUAT**) on kenialainen julkinen yliopisto. 

Oppilaitos on saanut alkunsa korkeakouluna, jonka Kenian hallitus pani alulle Japanin tuella vuonna 1981 (Jomo Kenyatta College of Agriculture and Technology, JKCAT). Oppilaitos aloitti toimintansa 1982 ja siitä tuli Kenyattan yliopiston korkeakoulu vuonna 1988. Nykyinen asema on vuodelta 1994, toisen lähteen mukaan täysi yliopistostatus olisi vuodelta 1998. 

Yliopiston pääkampus sijaitsee Jujassa (noin 30 kilometriä Nairobin keskustasta koilliseen), sillä on sivukampuksia Nairobin keskustassa, Mombasassa ja Nakurussa. Osa tutkimuskeskuksista sijaitsee muilla paikkakunnilla.

Yliopistossa on opetus- ja tutkimustyötä varten viisi korkeakoulua (kk), joiden nimet ovat vapaasti suomennettuina:
* terveystieteiden kk
* insinööri- ja teknologiatieteiden kk
* luonnontieteiden ja soveltavien tieteiden kk
* maatalouden ja luonnonvarojen kk
* henkilöstöhallinnon kk 
 
Lisäksi esimerkiksi Kiinan tiedeakatemia on osallistunut yliopiston kasvitieteellisen puutarhan perustamiseen ja samassa yhteydessä perustanut kiinalais-afrikkalaisen tutkimuskeskuksen yliopiston pääkampukselle.

Joissain yliopistovertailuissa (2024–2025) JKUAT on sijoittunut Kenian viiden parhaimman yliopiston joukkoon.

JKUAT-Main-Campus-Gate-A.jpg|Pääkampusalueen portti.
JKUAT Library.JPG|Yliopistokirjasto.
Vice Chancellors Office JKUAT.JPG|Rehtoraatin rakennus.
New Science Complex JKUAT.JPG|Yliopiston rakennuksia.


## Lähteet

## Aiheesta muualla
Walter Kappacher

**Walter Kappacher** (24. lokakuuta 1938 Salzburg – 24. toukokuuta 2024 Salzburg) oli itävaltalainen kirjailija. Hänen esikoisromaaninsa *Morgen* ilmestyi vuonna 1975. Kappacher oli koulutukseltaan ajoneuvoasentaja, ja kiinnostus kilpa-autoihin sekä moottoripyöriin näkyy myös osassa hänen kirjoistaan. Hän kirjoitti myös tieteisfiktiota. Vuonna 2009 Kappacher sai Georg Büchnerin palkinnon.
## Teoksia
* *Morgen* (1975)
* *Die Werkstatt* (1975)
* *Der lange Brief* (1982)
* *Ein Amateur* (1993)
* *Selina oder das andere Leben* (2005)
* *Der Fliegenpalast* (2009)
* *Land der roten Steine* (2012)
## Lähteet

## Aiheesta muualla
Elke Erb

**Elke Erb** (18. helmikuuta 1938 Scherbach – 22. tammikuuta 2024 Berliini) oli saksalainen kirjailija ja kääntäjä. Hän oli keskeinen vaihtoehtokirjallisuuden edistäjä Itä-Berliinin Prenzlauer Bergissä. Vuonna 2020 Erbille myönnettiin Georg Büchnerin palkinto.
## Lähteet

## Aiheesta muualla
Seidat (vuoden 1973 albumi)

**Seidat** on suomalaisen Seidat-lauluyhtyeen vuonna 1973 ilmestynyt esikoisalbumi. Levyn julkaisi Scandia-Musiikki. Albumi on sekoitus cover-kappaleita ja Seitojen omia sävellyksiä ja sanoituksia.

## Kappaleet
*Sovitukset ja orkesterin johto Olli Heikkilä

** A-puoli **
# 
# 
# 
# 
# 
# 
# 

** B-puoli **
# 
# 
# 
# 
# 
# 

## Tekijät
* Jouko Ahera – äänitys
* Aulis Nyqvist – valokuvat

## Lähteet
Else Lidegaard

**Else Lidegaard** (23. helmikuuta 1933 – 4. elokuuta 2025) oli tanskalainen toimittaja. Hän työskenteli Danmarks Radiossa vuosina 1969–1996 ja teki ohjelmia kulttuurien kohtaamisesta sekä kirjailijoista. Lidegaard oli historioitsija Bo Lidegaardin ja poliitikko Martin Lidegaardin äiti.
## Lähteet
Hotel Continental

**Hotel Continental** on Oslossa Norjan kansallisteatterin vieressä sijaitseva maansa ylellisimpiin kuuluva hotelli, joka on avattu vuonna 1900 ja ollut nykyisen yrittäjäperheen omistuksessa vuodesta 1909. Hotellissa on 151 huonetta, kahvila Theatercaféen ja ravintola Eik Annen Etage, joka ensimmäisenä Norjassa sai vuonna 1984 Michelin-tähden.

Nukkehallitsija Vidkun Quisling muodosti ensimmäisen hallituksensa hotellissa 9. huhtikuuta 1940. Myöhemmin miehityksen aikana hotellin omistaja pakeni Ruotsiin ja valtio takavarikoi yrityksen.

Vuosina 1913–1963 hotellin keittiömestarina toimi André Engh, jonka katsotaan tuoneen modernin ranskalaisen keittiön Norjaan.
## Kuvia

EllenBrochmann-OB.RD1998a.jpg|Hotellin omistaja Ellen Brochmann vuonna 1956.
Continental André Engh.jpg|André Engh, keittiömestari vuosina 1913–1963.
Hotel Continental Oslo II.jpg|Vuonna 1932 valmistunut Ole Øvergaardin suunnittelema laajennus.
Valet.jpg|Hotellin eteisvahtimestari vuonna 2007.
Hotel Continental i Oslo, korridor.jpg|Hotellin käytävänäkymää vuonna 2015.

## Lähteet

## Aiheesta muualla

* Hotellin verkkosivut
Lesothon kansalliskokous

**Lesothon kansalliskokous** (, ) on Lesothon kaksikamarisen parlamentin alahuone. Se koostuu 120 edustajasta, jotka valitaan vaaleilla viiden vuoden välein.

## Historia
Lesothossa siirryttiin monipuoluedemokratiaan vuonna 1993. Vuoden 1998 vaalien jälkeen syntyi levottomuuksia, kun voittajapuoluetta syytettiin vaalivilpistä. Eteläisen Afrikan kehitysyhteisö puuttui tilanteeseen Etelä-Afrikan ja Botswanan lähettämillä joukoilla. Niiden asettama väliaikaishallinto laati uuden vaalijärjestelmän, jonka myötä paikkamäärä nousi 80:sta 120:een. Lesothon sisäpoliitiikkaa on sen jälkeenkin leimannut epävakaa puoluekenttä, jossa uusia puolueita syntyy usein, puolueet muodostavat keskenään liittoumia ja poliitikot siirtyvät puolueesta toiseen.

## Vaalitapa
Kansalliskokouksen 120 edustajasta 80 valitaan enemmistövaalilla yhden edustajan vaalipiireistä ja loput 40 suhteellisesti puolueiden maanlaajuisen kannatuksen mukaan. Äänioikeus- ja vaalikelpoisuusikäraja on 18 vuotta. Äänestyspakkoa ei ole.

Puolueiden vaalilistoilla on käytössä niin kutsuttu ”seepramalli”, jossa joka toisen ehdokkaan on oltava mies ja joka toisen nainen.
### Vaalit 2022
Vuoden 2022 vaaleissa suurimmaksi puolueeksi nousi liikemies Ntsokoane Samuel Matekanen perustama populistinen Vaurauden vallankumous (Revolution for Prosperity, RFP), joka sai 56 paikkaa. Vaalien jälkeen RFP muodosti hallituskoalition kahden pienemmän puolueen kanssa. Britannialaiset vaalitarkkailijat kertoivat vaalien sujuneen rauhallisesti ja reilusti. Äänestysprosentti jäi kuitenkin matalaksi ja oli maan historian alhaisin, 37 prosenttia.

## Työskentely
Säännöllisiä täysistuntoja järjestetään helmikuusta toukokuuhun ja syyskuusta marraskuuhun. Pysyviä valiokuntia on viisi.

Parlamentilla on rajallinen valta päättää maan budjetista. Se voi tehdä siihen poistoja, mutta ei lisäyksiä.

Kansalliskokouksella on ensisijainen lainsäädäntövalta senaattiin nähden. Parlamentin säätämät lait menevät Lesothon kuninkaan vahvistettaviksi. Mikäli tämä kieltäytyy, hallitus voi vahvistaa ne presidentin sijaan.

Lesothon hallituksen pitää nauttia kansalliskokouksen luottamusta.
## Lähteet

## Aiheesta muualla
* Kansalliskokouksen verkkosivut
Rachel Brookes

**Rachel Brookes** (s. 21. elokuuta 1974) on brittiläinen toimittaja ja juontaja. Hänet tunnetaan parhaiten Sky Sports F1-kanavan toimittajana ja juontajana sekä kriketin juontamisesta Sky Sports News HQ:lla. Ennen televisiotoimittajan uraansa Brookes työskenteli radiojuontajana Power FM:llä, Kiss FM:llä, Rock FM:llä ja TalkSportilla.

## Lähteet
Rosanna Tennant

**Rosanna Tennant** on brittiläinen toimittaja ja juontaja. Hän juontaa Sky Sports F1-kanavaa ja on työskennellyt eri moottoriurheilusarjojen parissa, kuten Formula 1, Formula 2, Rallin MM-sarja ja MotoGP. Ennen televisiotoimittajan uraansa Tennant juonsi YouTubessa vuodesta 2013 moottoriurheilukanava Pole Positionia.

## Lähteet
Matti Keltikangas

**Matti Keltikangas** (s. 30. maaliskuuta 1936 Helsinki) on suomalainen metsänhoitaja ja metsätalouden liiketieteen emeritusprofessori.

Keltikangas syntyi professori Valter Keltikankaan ja Elna (Eija) Margareta Sovion perheeseen. Hän avioitui 1961 Lea Kallion kanssa. Keltikangas tuli ylioppilaaksi Helsingin normaalilyseosta 1954 ja valmistui Helsingin yliopistosta metsänhoitajaksi 1959 ja maatalous- ja metsätieteiden lisensiaatiksi 1970. Maatalous- ja metsätieteiden tohtoriksi hän väitteli siellä 1973. Keltikangas suoritti myös alansa täydentäviä opintoja Michiganin osavaltionyliopistossa 1964–1965. 

Keltikangas toimi ensin metsänhoitajana useissa eri organisaatioissa ja tehtävissä 1960–1961 ja oli sitten Helsingin yliopistossa tutkija 1961–1964, assistentti 1964–1973, metsätalouden liiketoiminnan vt. professori 1972–1973 ja vakinainen 1973–1999, samoin kuin maankäytön ekonomian professori 1973–1977. Keltikangas oli myös yliopiston metsäkirjaston esimies 1974–1984 ja 1986–1987 ja tiedekuntansa varadekaani 1987–1994. Hänellä on lisäksi ollut useita asiantuntija- ja luottamustehtäviä. Hän on tutkinut muun muassa metsänkasvatuksen kannattavuutta, metsän arvon määritystä, metsätalouden suunnittelua ja metsäojituksen tuloksellisuutta.

## Lähteet
Keltikangas

**Keltikangas** on muun muassa seuraavien suomalaisten henkilöiden sukunimi:

* Liisa Keltikangas-Järvinen (o.s. *Keltikangas*, s. 1946), psykologi, tietokirjailija ja professori
* Matti Keltikangas (s. 1936), metsänhoitaja ja professori, Valter Keltikankaan poika
* Valter Keltikangas (1905–1990), metsänhoitaja, professori ja kirjailija
Talkkunajauho

**Talkkunajauho** on kaurasta tehtyä jauhoa, johon on käytetty koko jyvä. Sitä käytetään talkkunaan, joka on suomalainen perinneruoka. Talkkunajauhoihin käytetään vain kauraa, joten se sopii gluteenittomaan ruokavalioon. Talkkunajauhoa tai talkkunaa voidaan käyttää kalan leivittämiseen.

## Lähteet
Monogram Pictures

**Monogram Pictures** oli yhdysvaltalainen B-elokuvien tuotantoyhtiö, joka toimi vuosina 1931–1953. Tämän jälkeen yhtiö tunnettiin nimellä Allied Artists Pictures Corporation.

Monogram syntyi kahden aiemman yhtiön, Rayart Productionsin ja Sono Art-World Wide Picturesin, yhdistyessä. Kummatkin yhtiöt olivat erikoistuneet pienen budjetin elokuviin. Monogram jatkoi samalla linjalla, tuottaen muun muassa melodraamoja. 

Toisen maailmansodan jälkeen pienen budjetin elokuvien suosio alkoi laskea, ja Monogram perusti uuden yksikön, Allied Artists Productionsin, joka tuotti kalliimpia elokuvia, joissa oli korkeammat tuotantoarvot. Yhtiö tuotti kuitenkin edelleen myös halvempia elokuvia, kuten B-lännenelokuvia. Allied Artists lopetti elokuvien tuottamisen 1966 ja keskittyi sen jälkeen ulkomaisten elokuvien levitykseen. Vuonna 1972 yhtiö aloitti uudestaan elokuvien tuotannon, ja 1970-luvulla julkaistut Cabaret ja Papillon olivat suuria menestyksiä. Yritys ajautui siitä huolimatta lopulta konkurssiin vuonna 1979. Samana vuonna perustettiin uusi viihdeyritys Allied Artists International. Monogram Pictures on yksi sen tuotemerkeistä. 

## Lähteet
Ingeborg (fregatti)

**Ingeborg** oli Ruotsin saaristolaivaston Uusimaa-luokan saaristofregatti.

## Valmistus
Fredrik af Chapmanin suunnittelema alus rakennettiin 1776 Tukholmassa Djurgårdsvarvetin telakalla vuonna 1776. Aluksessa oli tykkejä yhteensä 12, joista kaksi suurinta oli asetettu epätavallisesti laivan keulaan ja toiset kaksi oli perässä ja loput kahdeksan oli keskellä. Aluksessa oli 20 airoparia. Aluksen pituus oli noin 36 metriä, leveys 8,6 metriä sekä syväys 3,1 metriä. Miehistöä vaadittiin noin 300.

## Palvelus
*Ingeborg* osallistui Ruotsinsalmen toiseen meritaistelun eteläisessä taistelulinjassa, jossa kello 18 alukseen osui useampi tykinkuula, jotka aiheuttivat vuodon. Tämän jälkeen ankkuritouvi katkaistiin. Alus hinattiin taistelulinjasta kohti Kotkansaarta, jonka rantaan se myöhemmin upposi matalaan veteen. Turunmaa-luokan fregatti *Norden* siirtyi reservistä uponneen aluksen tilalle taistelulinjaan.

## Lähteet
*

### Viitteet
Lin Je Kongin temppeli

**Lin Je Kongin temppeli** () on kiinalainen buddhalainen temppeli Pangkorin saarella Perakin osavaltiossa, Malesiassa. Se on yksi saaren vanhimmista kiinalaisista temppeleistä, omistettu myötätunnon jumalattarelle Avalokiteshvaralle ().

## Sijainti ja ympäristö
Temppeli sijaitsee Coral Beachin pohjoispäässä kallioisella niemekkeellä, metsän ja Teluk Nipahin rannan välissä. Siihen pääsee matalalla vedellä rantaa pitkin tai pientä tietä pitkin Teluk Nipahilta. Temppelin ympäristöstä avautuu laaja näkymä Coral Beachille ja merelle, ja selkeällä säällä sieltä voi nähdä Pulau Giamin ja Pulau Mentagorin saaret.

## Arkkitehtuuri ja ominaisuudet
Lin Je Kongin temppeli tunnetaan perinteisestä kiinalaisesta arkkitehtuuristaan, värikkäistä koristeluistaan ja yksityiskohtaisista rakenteistaan. Alun perin vaatimaton pyhäkkö on laajentunut vuosien varrella ja saanut teemapuistomaisia piirteitä. Alueella on kultaisia lohikäärmeitä, värikkäitä patsaita sekä länsimaisia piirroshahmoja, kuten Mikki Hiiri, Aku Ankka ja Pieni merenneito.

## Lähteet
Sri Pathirakaliammanin temppeli

**Sri Pathirakaliammanin temppeli**, tunnetaan myös nimellä **Kali Ammanin temppeli**, on merkittävä hindulainen pyhäkkö, joka sijaitsee Sungai Pinang Besarissa Pangkorin saarella, Perakissa, Malesiassa.

Temppeli on Pangkorin saaren ainoa hindutemppeli ja Malesian ainoa mereen päin oleva hindulainen pyhäkkö. Temppelin erityispiirre on sen sijainti meren rannalla, Malakansalmeen päin, mikä on harvinaista hindutemppeleille, sillä ne rakennetaan yleensä itään tai pohjoiseen. Hindulaisen symboliikan mukaan meri edustaa elämää, energiaa ja runsautta, kun taas jumalatar Kali symboloi tuhoa, voimaa ja muutosta, kuvastaen näiden voimien välistä tasapainoa.

## Historia
Temppeli rakennettiin alun perin vuonna 1890 intialaisten siirtolaisten toimesta, jotka työskentelivät saarella kalastajina tai työläisinä. Alkuperäinen temppeli oli yksinkertainen puusta ja sinkkilevyistä valmistettu rakennelma. Vuosikymmenten aikana temppeliä on kunnostettu ja laajennettu useaan otteeseen. Se rakennettiin kokonaan uudelleen viiden vuoden rakennus- ja varainkeruu-urakan jälkeen, ja se avattiin uudelleen vuonna 2019. Uudistettu temppeli maksoi noin kolme miljoonaa ringgitiä, ja sen arkkitehtuuri yhdistää perinteisiä hindulaisia piirteitä moderniin tyyliin.

## Arkkitehtuuri
Temppeli koostuu kolmesta keskeisestä osasta: korkea kattotorni (*shikhara*), avoin rukousalue ja pyhäkkö, jossa sijaitsee jumalatar Kalin kultainen patsas. Shikhara on temppelin näkyvin osa, koristeltu yksityiskohtaisilla veistoksilla, jotka esittävät hindujumalia kuten Ganesha, Murugan, Lakshmi ja Sarasvati. Avoin rukousalue on tilava, ja sen seinät on koristeltu värikkäillä maalauksilla ja mytologisilla kohtauksilla hindueepoksista Ramayana ja Mahabharata. Pyhäkkö on temppelin pyhin osa, johon pääsy on rajoitettu papeille ja valtuutetuille henkilöille. Temppeliä ympäröi laaja, laatoitettu piha-alue, ja sen keskellä on *mandapa* (pylväshalli). Temppeli on Pangkorin suurin hindutemppeli ja kuuluu myös Perakin suurimpiin.

## Juhlat ja rituaalit
Temppelin merkittävin juhla on jumalatar Kalin syntymäpäivä, jota vietetään tamilikuukautena *Masi* (tammi–helmi), kun Magha-tähti loistaa korkealla taivaalla. Juhla houkuttelee palvojia eri puolilta Malesiaa. Seremonioihin kuuluu kavadeiden kantaminen ja ruumiillisia katumusriittejä, kuten kasvojen tai selän lävistäminen metallikoukuilla tai -vartailla, muistuttaen Thaipusam-juhlaa Penangissa ja Kuala Lumpurissa. Ennen osallistumista palvojat noudattavat 48 päivän ajan tiukkaa kasvisruokavaliota ja pidättäytyvät seksistä ja alkoholista valmistautuakseen jumalalliseen yhteyteen ja kivun kestämiseen. Rituaalin huipennuksena palvojat kohtaavat temppelin sisällä olevan Kali-patsaan ja saavat "lopullisen vapautuksen" uhrauksilleen.

## Yhteisöllinen merkitys
Temppeli yhdistää ainutlaatuisella tavalla Pangkorin saaren intialaisen ja kiinalaisen väestön, sillä kiinalaiset osallistujat kunnioittavat juhlan aikana Kwan Yinia, jota hindut pitävät Kalin vanhempana sisarena. Temppelialueella toimii myös intialainen kansallisen opetussuunnitelman mukainen alakoulu, mikä vahvistaa sen roolia yhteisön keskuksena.

## Lähteet
Tirva

**Tirva** on Valkealassa sijaitseva kylä ja postinumeroalue. Tirva sijaitsee Valkealan kaakkoisosassa Tirvanjärven ja Immasenjärven välissä Väliväylän varrella. Tirvan postinumeroalueella (46430 Tirva) on 251 asukasta (31. joulukuuta 2024). Tähän alueeseen kuuluu myös Inkerilän, Pyötsiän ja Rämälän kylät. Vanhassa rekisterikyläjaossa Tirva kuuluu Kourulan rekisterikylään.

Tirvalla sijaitsee muun muassa tanssilava Tirvan lava, Tirvan kirkko ja Tirvan urheilukenttä. Tirvalla on toiminut myös Tirvan koulu, ja kylälle on kulkenut Kaipiaisista kapearaiteinen Tirvan rautatie.

## Lähteet
Oscar Rossi

**Oscar Pablo Rossi** (27. heinäkuuta 1930 Buenos Aires – 6. syyskuuta 2012) oli argentiinalainen jalkapalloilija, joka pelasi keskikenttäpelaajan pelipaikalla. Hän oli pituudeltaan 171-senttimetrinen.

Rossi liittyi heinäkuussa 1960 Argentiinan maajoukkueeseen ja pelasi 11 virallista maaottelua. Hän pelasi vuoden 1962 MM-kilpailuissa yhden ottelun Bulgariaa vastaan, mutta jäi penkille Englantia ja Unkaria vastaan.

## Lähteet
Riisisiirappi

**Riisisiirappi** on riisistä uuttamalla valmistettua siirappia. Riisin jyvät jauhetaan ennen käsittelyä. Sen maussa yhdistyy maltaan ja pähkinän maku. 100g riisisiirappia sisältää energiaa 312 kcal, rasvaa 0,5g, hiilihydraattia 77g, proteiinia 0,5g. Sitä käytetään leipien ja piirakoiden leivontaan sekä pata- ja laatikkoruokiin. Sitä käytetään myös jälkiruokiin ja sitä käytetään levitteenä ja makeutusaineena. Se sopii vegaaniseen, gluteenittomaan ja laktoosittomaan ruokavalioon. Se ei sisällä fruktoosia. Riisisiirappi on hunajan väristä.

## Lähteet
Sweet Dreams

**Sweet Dreams** voi tarkoittaa seuraavia:

## Elokuvia
* *[[Sweet Dreams (vuoden 1985 elokuva)|Sweet Dreams]]*, Karel Reiszin ohjaama elokuva vuodelta 1985

## Musiikkikappaleita

* ”Sweet Dreams”, La Bouchen kappale vuodelta 1994
* ”Sweet Dreams”, Beyoncén kappale vuodelta 2008
* ”Sweet Dreams”, Alan Walkerin ja Imanbekin kappale vuodelta 2021.
Sekamehu

**Sekamehu** on mehua, johon on sekoitettu useasta raaka-aineesta valmistettuja mehuja. Hedelmäsekamehussa on usein omena- ja rypälemehua. Myös sellaiset sekamehut, jotka sisältävät enimmäkseen marjamehua, saattavat sisältää omenamehua. Marjamehusta sekamehuihin käytetään usein herukoiden mehua. Marjamehuista sekamehuihin käytetään usein myös mansikka- ja vadelmamehua. Sekamehuihin käytetään myös tuoremehuja ja sellaisina käytetään myös vihannesmehuja.

## Lähteet
Ksanomeliini/trospiumkloridi

**Ksanomeliini/trospiumkloridi** on antipsykoottinen lääke, jota myydään mm. Yhdysvalloissa nimellä *Cobenfy*.

Ksanomeliini/trospiumkloridi on uudentyyppinen yhdistelmälääke, joka sisältää erästä muskariiniagonistia (Ksanomeliini) sekä sen haittoja vähentävää ei-sentraalisesti aktiivista antikolinergia (trospiumkloridi).
 

## Lähteet
Helsingin Veto

**Helsingin Veto** on entinen helsinkiläinen pesäpalloseura. Se perustettiin vuonna 1943 jatkamaan Sörnäisten Vedon toimintaa. Helsingin Veto pelasi kahdeksan kauden ajan naisten SM-sarjassa ja kahden kauden ajan miesten toiseksi korkeimmalla sarjatasolla Suomensarjassa. Helsingin Veto sijoittui vuonna 1957 naisten SM-sarjassa pronssille sekä voitti viisi TUL:n naisten mestaruutta vuosina 1950–1954. Helsingin Vedon naispelaajat siirtyivät 1960-luvun puolivälissä Roihuvuoren Roihuun.

## Lähteet
Pique (1900)

**Pique** oli Ranskan laivaston Framée-luokan hävittäjä ensimmäisessä maailmansodassa.

## Valmistus
Alus tilattiin 27. lokakuuta 1897 Le Havresta Société Nouvelle des Forges et Chantiers de la Méditerranéelta, missä köli laskettiin lokakuussa 1897. Alus laskettiin vesille 31. maaliskuuta 1900 ja otettiin palvelukseen koeajoja varten heinäkuussa 1901. Alus otettiin varsinaiseen palvelukseen toukokuussa.

## Palvelus
Alus sijoitettiin palvelukseen otettaessa Välimeren laivueeseen (), mistä se siirrettiin 1903 Algeriaan liikkuvaan osastoon ().  Ensimmäisessä maailmansodassa se oli Välimerellä, missä se osallistui sotatoimiin Dardanelleilla. Alus poistettiin 28. tammikuuta 1921 laivastoluettelosta ja myytiin 28. heinäkuuta Toulonissa romutettavaksi.

## Lähteet
*
*
*

### Viitteet
Porvoon valtiopäivät 1809 (R. W. Ekman)

**Porvoon valtiopäivät 1809** on suomalaisen kuvataitelija Robert Wilhelm Ekmanin vuonna 1858 valmistunut suurikokoinen öljyvärimaalaus, joka esittää Venäjän keisari Aleksanteri I:tä ja Porvoon valtiopäiviä Porvoon tuomiokirkossa maaliskuussa 1809. Se on ”uusi versio” Emanuel Thelningin vuonna 1812 maalaamasta tunnetummasta maalauksesta *[[Porvoon valtiopäivien avajaiset 1809]]*. Ekmanin teos on kuitenkin itsenäinen eikä pelkkä kopio.

## Maalauksen historia

Suomen senaatti tilasi vuonna 1855 Ekmanilta kopion Thelningin maalauksesta. Ekman sai luvan ottaa vapauksia, ja hän tekikin pelkän kopion sijaan uuden maalauksen samasta aiheesta, vaihtaen kuvan henkilöiden paikkoja. Ekmanin maalaus valmistui Turussa vuonna 1858, maalaus maksoi Suomen senaatille 3713 venäjän hopearuplaa, teos kuljetettiin Turusta Helsinkiin ja sijoitettiin Senaatin talon (nyk. Valtioneuvoston linna) istuntosaliin, maalaus on ollut alkuperäisellä paikallaan sen asettamisesta lähtien, maalaus sai osakseen suurta huomiota ja Thelningin alkuperäinen työ jäi vuosiksi sen varjoon.

## Aihe ja sisältö
Maalaus esittää keisari Aleksanteri I:n hallitsijanvakuutusta Suomelle 29. maaliskuuta 1809. Keisari seisoo keskellä valtaistuinkorokkeella. Hänen takanaan vasemmalla puolella on Venäjän ulkoministeri Nikolai Rumjantsev. Kolmas korokkeella seisovaa mies on keisarin hovineuvos kreivi Nikolai Tolstoi. 

Suomen kenraalikuvernööri Georg Magnus Sprengtporten seisoo korokkeen vasemmalla puolella ja hänen vieressään on maamarsalkan sauvaa pitelevä maamarsalkka Robert Wilhelm De Geer. Korokkeen oikealla puolella taaempana kahden silinteriä kädessään pitävän miehen välissä on Turun hovioikeuden presidentti Adolf Tandefelt, joka esiluki uskollisuudenvalan sanat säätyjen edustajille. Kuvan oikealla puolella vihreässä takissa on talonpoikaissäädyn puhemies Pehr Klockars, jonka sisätasku roikkuu ulkona. Lehtereillä on naisia ja tavallista kansaa, jotka on pyydetty seuraamaan valtiopäivätoimitusta.

Ekmanin maalaus esittää eri hetkeä seremoniasta kuin Thelningin. Ekmanin maalauksessa kenraalikuvernööri Sprengtporten lukee paperista keisarin hallitsijanvakuutuksen käännöstä säädyille, kun taas Thelningin maalauksessa paperia pitelee Tandefelt, joka esilukee uskollisuudenvalaa. Nostamalla keskiöön keisarin vakuutuksen uskollisuudenvalan sijasta Ekman sisällytti teokseen poliittisen viestin, jota alkuperäisessä ei ollut.

Maalauksen henkilöistä osa on yksilöimättömiä ja henkilöt ovat osin uudelleen sijoitettuja suhteessa Thelningin alkuperäiseen maalaukseen. Edes Porvoon valtiopäivät 1809 Frans Oskar Liewendalin viivakynäluonnoksessa ei ole nimetty ja numeroitu kaikkia henkilöhahmoja.

## Katso myös
*Keisari Aleksanteri II julistaa vuoden 1863 säätyvaltiopäivät avatuiksi

## Lähteet
Hietahaili

**Hietahaili** (*Hyperlophus vittatus*) tai **hopeajuovasilli** on silleihin kuuluva kalalaji. Lajia tavataan Australian rannikkojen läheisyydestä.

## Koko ja ulkonäkö
Hietahaili kasvaa useimmiten 5–10 cm pitkäksi. Ruumiinrakenteeltaan laji on pitkänomainen ja hoikka. Kalan selkäevä on suhteellisen lyhyt, ja ennen selkäevää on sumuista muodostunut kölimäinen harjanne. Myös vatsassa on suomuista muodostunut köli. Lajin pyrstöevä on haarautunut ja rintaevät ovat ruumiissa matalalla. Hietahaili on väriltään harmaa tai ruskehtava ja osittain läpikuultava. Kalan kyljessä kulkee hopeanharmaa juova.

## Levinneisyys ja elintavat
Hietahailia tavataan Australiasta Intian valtameren ja Tyynenmeren rannikolta Länsi-Australiasta Queenslandiin. Eteläisimmissä osissa se on harvinaisempi kuin länsi- tai itärannikolla. Lajin elinympäristöä ovat rannikojen lahtien ja jokisuistojen meriruohoa kasvavat alueet, joilla ne liikkuvat suurina parvina. Hietahailin lisääntymiskausi kestää lokakuulta helmikuulle.

Hietahailia kalastetaan ihmisravinnoksi, mutta suurin osa saalista käytetään syötteinä kalastettaessa muita suurempia kaloja.

## Lähteet
Vladislao Cap

**Vladislao Wenceslao Cap** (5. heinäkuuta 1934 Avellaneda – 14. syyskuuta 1982) oli argentiinalainen jalkapalloilija, joka pelasi puolustajan pelipaikalla. Hän oli pituudeltaan 178-senttimetrinen. Pelaajauransa jälkeen hän toimi valmennustehtävissä

Cap liittyi maaliskuussa 1959 Argentiinan maajoukkueeseen. Hän pelasi yhteensä 11 virallista maaottelua ja teki kaksi maalia. Hän pelasi kaksi ottelua vuoden 1962 MM-kilpailuissa.

Cap valmensi Argentiinaa vuoden 1974 MM-kilpailuissa. Hän valmensi myös muun muassa LDU Quitoa ja River Platea.

## Lähteet

## Aiheesta muualla
Koivikon pesäpallokenttä

**Koivikon pesäpallokenttä** on Keravalla sijaitseva pesäpallokenttä. Kentän pääasiallinen käyttäjä on pesäpalloseura Keravan Pesis-Juniorit. Pesäpallokenttä on valmistunut vuonna 1987 ja kentän pinta on hiekkatekonurmi. Kentän omistaja on Keravan kaupunki. Kentällä on täysimittainen pesäpallokenttä, minkä lisäksi kentän yhteydessä on juoksusuora ja korkeushyppypaikka. Talvisin kenttä voidaan jäädyttää luistelukentäksi. Kenttä on peruskorjattu vuonna 2011.

## Lähteet
Juholanmäen pesäpallokenttä

**Juholanmäen pesäpallokenttä** on Järvenpäässä sijaitseva pesäpallokenttä. Kentän pääasiallinen käyttäjä on pesäpalloseura Kinnarin Pesis 2006. Pesäpallokenttä on valmistunut vuonna 2019 ja kentän pinta on hiekkatekonurmi. Kentän omistaja on Järvenpään kaupunki. Kentällä on täysimittainen pesäpallokenttä, minkä lisäksi kentän yhteydessä on kuuluttamo, kioskirakennus sekä huoltorakennus. Kentällä on neljä katsomoa, joihin mahtuu yhteensä noin 400 katsojaa. Talvisin kenttä voidaan jäädyttää luistelukentäksi. 

## Lähteet
Laitilan pesäpallostadion

**Laitilan pesäpallostadion** on Laitilassa sijaitseva pesäpallokenttä. Kentän pääasiallinen käyttäjä on pesäpalloseura Laitilan Jyske, joka pelaa Naisten Superpesiksessä. Pesäpallokenttä on remontoitu vuonna 2025, jolloin kentälle asennettiin uusi hiekkateknonurmi. Vuonna 2025 kentälle valmistui katettu katsomo, jossa on paikat noin 290 katsojalle. Kentän omistaja on Laitilan kaupunki.

## Lähteet
Bernd Thijs

**Bernd Thijs** (s. 28. kesäkuuta 1978 Hasselt) on belgialainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 186-senttimetrinen ja molempijalkainen. Pelaajauransa jälkeen hän on toiminut valmennustehtävissä, nykyisellään vuodesta 2024 apulaisvalmentajana Győri ETO -joukkueelle.

Thijs aloitti uransa Standard Liègen alle 19-vuotiaiden joukkueessa, kunnes hän liittyi heinäkuussa 1995 edustusjoukkueeseen ja pelasi siinä viisi vuotta. Vuodet 2000–2004 hän taas edusti KRC Genkiä ja voitti joukkueessa Belgian pääsarjamestaruuden kaudella 2001–2002. Heinäkuussa 2004 Thijs liittyi turkkilaiseen Trabzonsporiin, josta hän saman vuoden lopussa. Hän pelasi 2005–2007 saksalaisseura Borussia Mönchengladbachissa. Hänen uransa viimeinen seura oli KAA Gent, jota hän edusti 2007–2014. Hän sai vuodelta 2010 nimiinsä Belgian cupin mestaruuden. Thijs pelasi kaikissa seurajoukkueissaan yhteensä 460 kilpailullista ottelua, joissa hän teki 86 ja syötti 26 maalia.

Thijs edusti Belgian alle 16-, alle 17-, alle 18-, alle 19- ja alle 21-vuotiaiden maajoukkueita. Hän pelasi niissä yhteensä 19 ottelua ja teki yhden maalin. A-maajoukkueeseen Thijs liittyi toukokuussa 2002 ja pelasi seitsemän virallista maaottelua. Niistä viisi oli ystävyysotteluita ja kaksi vuoden 2004 EM-kilpailujen karsinnoissa Bulgariaa ja Andorraa vastaan. Thijs valittiin edustamaan Belgiaa vuoden 2002 MM-kilpailuihin, jossa hän ei kuitenkaan pelannut otteluakaan.

Thijs on edustanut valmentajana ainoastaan apulaisena. Hän aloitti ensiksi vuonna 2014 KAA Gentin riveissä ja on vieraillut sittemmin kotimaansa ulkopuolella Saudi-Arabiassa.

## Lähteet

## Aiheesta muualla
Kunamat

**Kunamat** ovat nilosaharalaista kunaman kieltä puhuva kansa Eritrean Gash-Barkan alueella ja Etiopian Tigrayssa. 1990-luvun vaihteessa heitä arvioitiin olleen noin 140&nbsp;000 henkeä.

Kunaman kieli muodostaa oman ryhmänsä pienemmän illitin kanssa. Kunamien ja narojen uskotaan olevan Länsi-Eritrean niloottisen kantaväestön jälkeläisiä. Naapurikansat ovat kutsuneet heitä nimellä *baza*.

Kunamat harjoittavat etupäässä maanviljelyä ja karjanhoitoa. Heidän aineellinen kulttuurinsa on lähellä tigrinjoja. Perinteisessä yhteiskunnassa ja uskomuksissa on paljon arkaaisia piirteitä. Naisten asema on vahva ja sukujärjestelmä on matrilineaarinen. Suuri osa kunamista harjoittaa perinteistä uskontoa. Noin 30 prosenttia on katolisia tai protestantteja ja osa muslimeja.

Eritrean itsenäisyyssodassa monet kunamat kannattivat Etiopian hallitusta. He kärsivät myös vuosien 1998–2000 rajasodasta. Alueen levottomuudet ovat pakottaneet tuhansia kunamoita siirtymään pakolaisiksi Etiopiaan.

## Lähteet
Penangin kansallispuisto

**Penangin kansallispuisto** () on Malesiassa sijaitseva luonnonsuojelualue. Puisto sijaitsee Penangin saaren luoteisosassa ja sen pinta-ala on 25,4&nbsp;km2.

Puisto koostuu sekä maa- että merialueesta. Sen monipuolisiin elinympäristöihin kuuluvat hiekkarannat, mangrovemetsät ja siipipuumetsät. Puiston todella ainutlaatuinen piirre on meromiktinen järvi, jossa on joukko makean ja suolaisen veden lajeja, jotka elävät yhdessä samassa vesistössä, mutta eri kerroksissa. Lämmin suolavesi on pohjalla ja viileämpi makea vesi on ylemmällä tasolla. Tämä kerrostuminen tapahtuu vain toukokuun ja marraskuun välisenä aikana, jolloin sateet ovat rankempia.

Puiston alueella esiintyy yli 415 kasvilajia ja yli 140 eläinlajia. Suuri osa kuuluisista villieläimistä elää merissä, kuten delfiinit, liemikilpikonnat ja merisaukot. Silmälasilangurit ja jaavanmakakit vaeltelevat puiston metsissä.

## Lähteet

## Aiheesta muualla
Sahot

**Sahot** ovat kuušilaista sahon kieltä puhuva kansa Etiopian Tigrayn alueella ja Eritrean keskiosassa. 1990-luvun vaihteessa heitä arvioitiin olleen 150&nbsp;000 henkeä.

Sahot lienevät alkuperältään pohjoiseen siirtyneitä afareja, joihin on sulautunut muiden kansojen edustajia. Monet heistä puhuvat myös arabiaa, tigrinjaa, tigreä ja niiden sekakieliä. Kansan pääelinkeino on puolipaimentolaisuuteen perustuva karjanhoito. Osa harjoittaa maanviljelyä tai Zulanlahdessa kalastusta.

Kulttuuriltaan sahot ovat lähellä tigrejä ja tigrinjoja. Valtaosa on sunnalaisia muslimeja. Maanviljelijöiden joukossa on myös ortodoksikristittyjä.

Eritrean itsenäisyyssodan aikana suuri osa sahoista pakeni Sudaniin ja Saudi-Arabiaan. Irobheimon asuinalueesta kiisteltiin vuosien 1998–2000 rajasodassa, ja osa siitä liitettiin vuonna 2002 Eritreaan.

## Lähteet
Peltosaaren pesäpallokenttä

**Peltosaaren pesäpallokenttä** on Riihimäellä sijaitseva pesäpallokenttä. Kentän pääasiallinen käyttäjä on urheiluseura Riihimäen Pallonlyöjät. Kentän pinta on hiekkatekonurmi. Kentän omistaja on Riihimäen kaupunki. Pesäpallokenttä sijaitsee Peltosaaren liikuntapuistossa.

Peltosaaren pesäpallokenttä valmistui 1990-luvulla. RPL pelasi kentällä 1990-luvulla viimeiseksi jääneet superpesisottelunsa. RPL ja sitä seurannut Riihi-Pesis, pelasivat Peltosaaren pesäpallokentällä 1990-luvusta eteenpäin. Kenttä sai hiekkatekonurmen 2000-luvulla, jolloin kentällä pelasi tuolloin Ykköspesiksessä ollut Riihi-Pesis.

## Lähteet
Ronkaalan pesäpallostadion

**Ronkaalan pesäpallostadion** on Haapajärvellä sijaitseva pesäpallostadion. Kentän pääasiallinen käyttäjä on pesäpalloseura Haapajärven Pesä-Kiilat. Kenttä on rakennettu vuonna 1989 ja sitä on peruskorjattu vuonna 2013. Kentän pinta on hiekkatekonurmi. Kentän omistaja on Haapajärven kaupunki. Pesäpallokenttä sijaitsee Ronkaalan urheilukeskuksessa.

## Lähteet
Pasilan peruskoulu

**Pasilan peruskoulu** on Helsingissä sijaitseva suomenkielinen luokka-asteiden 1–9 yhtenäiskoulu, jossa on myös ruotsinkielinen kielikylpyluokka ja pohjoissaamenkielinen kaksikielinen luokka. Koululla on tällä hetkellä 4 aktiivista toimipistettä, jotka sijaitsevat Keski-Pasilassa, Länsi-Pasilassa ja Pohjois-Pasilassa. Nykyinen Pohjois-Pasilan toimipiste on väliaikainen; uuden koulurakennuksen tavoitteena on valmistua viimeistään syyslukukaudeksi 2028. Keski-Pasilan toimipiste nimeltä Pasilan peruskoulu ja Päiväkoti Aurinkokello on avattu syksyllä 2025.


Tiedosto:Pasilan peruskoulu, Savonkatu 2 - 2025-08-07.jpg|Pasilan peruskoulun päärakennus, Savonkatu 2
Tiedosto:Pasilan peruskoulun, Länsi-Pasilan toimipiste, Maistraatintori 1 - 2025-08-07.jpg|Länsi-Pasilan toimipiste, Maistraatintori 1
Tiedosto:Pasilan peruskoulun, Pohjois-Pasilan väliaikainen koulurakennus, Kustinpolku 20 - 2025-08-07.jpg|Pohjois-Pasilan väliaikainen koulurakennus, Kustinpolku 20
Tiedosto:Pasilan peruskoulun, Keski-Pasilan uusi toimipiste ja päiväkoti, Tulistimenkatu 2 - 2025-08-07.jpg|Keski-Pasilan toimipiste, Tulistimenkatu 2


## Lähteet
Pukkioniemen pesäpallokenttä

**Pukkioniemen pesäpallokenttä** on Kurikan Jalasjärvellä sijaitseva pesäpallokenttä. Kentän pääasiallinen käyttäjä on urheiluseura Jalasjärven Jalas. Kenttä on rakennettu vuonna 1967 ja sitä on peruskorjattu vuonna 2009. Kentän pinta on hiekkatekonurmi. Kentän omistaja on Kurikan kaupunki. Kenttä sijaitsee Jalasjärven keskustassa Lamminjärven rannalla.

## Lähteet
Laihian pesäpallokenttä

**Laihian pesäpallokenttä** on Laihialla sijaitseva pesäpallokenttä. Kentän pääasiallinen käyttäjä on urheiluseura Laihian Luja. Kentän pinta on hiekkatekonurmi. Kentän omistaja on Laihian kunta. Kenttä sijaitsee Laihian urheilukeskuksessa.

## Lähteet
Eurajoen pesäpallokenttä

**Eurajoen pesäpallokenttä** on Eurajoella sijaitseva pesäpallokenttä. Kentän pääasiallinen käyttäjä on urheiluseura Eurajoen Veikot. Pesäpallokenttä on valmistunut vuonna 2011 ja kentän pinta on hiekkatekonurmi. Kentän omistaja on Eurajoen kunta. Pesäpallokenttä sijaitsee Eurajoen liikuntakeskuksessa.

## Lähteet
Loimaan pesäpallostadion

**Loimaan pesäpallostadion** on Loimaalla sijaitseva pesäpallostadion. Kentän pääasiallinen käyttäjä on urheiluseura Loimaan Palloilijat. Pesäpallokenttä on remontoitu vuonna 2020 ja kentän pinta on hiekkatekonurmi. Kentän omistaja on Loimaan kaupunki. Pesäpallokenttä sijaitsee Loimaan urheilukeskuksessa. Kenttä on ollut vuosikymmenten ajan Loimaalaisen pesäpalloilun keskus ja pääareena.

## Lähteet
Kisapuiston pesäpallokenttä

**Kisapuiston pesäpallokenttä** on Lahdessa sijaitseva pesäpallokenttä. Se on rakennettu vuonna 1983, ja sen omistaa Lahden kaupunki. Kenttä sijaitsee Lahden kisapuistossa. Kentän pinta on hiekkatekonurmea, ja sen laidalla on noin 400 henkilön katsomo. Kentän pääasiallinen käyttäjä on pesäpalloseura Lahden Mailaveikot.

## Lähteet
Ponkilan pesäpallokenttä

**Ponkilan pesäpallokenttä** on Muhoksella sijaitseva pesäpallokenttä. Kentän pääasiallinen käyttäjä on urheiluseura Muhoksen Pallo-Salamat. Kenttä on rakennettu vuonna 1988. Kentän pinta on hiekkatekonurmi. Kentän omistaja on Muhoksen kunta. Kenttä sijaitsee Ponkilan urheilualueella.

## Lähteet
Bilenit

**Bilenit** tai **bilinit** ovat keskikuušilaista bilenin kieltä puhuva kansa Eritrean pohjoisosassa entisessä Senhitin maakunnassa. Heitä on kutsuttu myös *bogoiksi*. 1990-luvulla bilenejä arvioitiin olleen noin 65&nbsp;000 henkeä.

Kansa lienee syntynyt Etiopian keskiosasta tulleiden agau-kansojen yhtyessä paikallisiin kuušilaisiin. Kansanperinteen mukaan agaut muuttivat alueelle kahdessa aallossa 900- ja 1200-luvuilla. Myöhemmin bileneihin sulautui myös tigren puhujia.

Bilenien pääelinkeinot ovat maanviljely ja karjanhoito. 1800-luvun puoliväliin saakka he olivat ortodoksikristittyjä. Sittemmin valtaosa bileneistä kääntyi muslimeiksi ja osa katolisiksi. Muslimit pakenivat Eritrean itsenäisyyssodan aikana Sudaniin ja kristityt Kerenin tai Asmaran kaupunkeihin. Maan itsenäistyttyä monet ovat palanneet kotiseudulleen.

## Lähteet
Korkalovaaran pallokenttä

**Korkalovaaran pallokenttä** on Rovaniemellä sijaitseva pesäpallokenttä. Kentän pääasiallinen käyttäjä on urheiluseura Napapiirin Pesis. Kenttä on rakennettu vuonna 1952. Kentän pinta on hiekkatekonurmi. Kentän omistaja on Rovaniemen kaupunki. Kenttä sijaitsee Ponkilan urheilualueella.

## Lähteet
Loukonlahden kenttä

**Loukonlahden kenttä** on Pirkkalassa sijaitseva pesäpallokenttä. Kentän pääasiallinen käyttäjä on urheiluseura Pirkkalan Pirkat. Kenttä on rakennettu vuonna 1980. Kentän pinta on hiekkatekonurmi ja kenttä täyttää naisten kentän mitat. Kentän omistaja on Pirkkalan kunta.

## Lähteet
Oulunsalon kirkonkylän pesäpallokenttä

**Oulunsalon kirkonkylän pesäpallokenttä** on Oulun Oulunsalossa sijaitseva pesäpallokenttä. Kentän pääasiallinen käyttäjä on urheiluseura Oulunsalon Vasama. Kenttä on rakennettu vuonna 1988. Kentän pinta on hiekkatekonurmi. Kentän omistaja on Oulun kaupunki. Kenttä sijaitsee Oulaisten urheilukeskuksessa Kirkonkylän koulun vieressä.

## Lähteet